**Обществено обсъждане на проект на Заповед за изменение на процедура чрез подбор № BG06RDNP001 – 7.005 – Физкултурен салон „Изграждане на закрита спортна инфраструктура, включително оборудването и/или обзавеждането й в общинска образователна инфраструктура с местно значение, в която няма изградена закрита спортна инфраструктура, и която включва основно или средно училище финансирано чрез бюджета на общината“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на процедура чрез подбор № BG06RDNP001 – 7.005 – Физкултурен салон, с която се правят изменения в Условията за кандидатстване, Условията за изпълнение и образеца на административен договор.

Промените са свързани с промяната на крайният срок за изпълнение на проектите до 15 септември 2025 г., съгласно разпоредбата на параграф 2, чл. 2 от Регламент (ЕС) 2020/2220 на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г.

Проектът на документите се публикува на основание чл. 26, ал. 4 от Закона за управление на средствата от Европейските фондове при споделено управление.

Писмени предложения и коментари по горепосочените документи могат да се изпращат в срок до 15 януари 2024 г. (включително) на електронна поща [rdd@mzh.government.bg](mailto:rdd@mzh.government.bg) и в ИСУН 2020.